Ir-Regolament tal-Kummissijoni (KEE) Nru 2702/98
tas-17 ta' Diċembru 1998
li jikkonċerna l-format tekniku għat-trasmissjoni tal-istatistika strutturali tal-kummerċ
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi il-Komunità Ewropea,
Wara li kkunsidrat ir-Regolament tal-Kunsill KE, Euratom) Nru 58/97 tal-20 ta' Diċembru 1996 [1] dwar l-istatistika strutturali tal-kummerċ, u partikolarment l-Artikolu 12(viii) tiegħu,
Billi r-Regolament tal-Kunsill (KE, Euratom) Nru 58/97 stabbilixxa kwadru komuni għall-produzzjoni tal-istatistika tal-Komunità dwar l-istruttura, l-attività, il-kompetitività u l-prestazzjoni tal-kummerċ fil-Komunità;
Billi huwa meħtieġ li jiġi speċifikat il-format tekniku għat-trasmissjoni tal-istatistika strutturali tal-kummerċ;
Billi l-miżuri ntiżi huma skond l-opinjoni tal-Kumitat tal-Programm tal-Istatistika,
ADOTTAT DAN IR-REGOLAMENT:
Artikolu 1
Il-format tekniku msemmi fl-Artikolu 9 tar-Regolament (KE, Euratom) Nru 58/97 dwar l-istatistika strutturali tal-kummerċ huwa definit fl-Anness ta' dan ir-Regolament.
Artikolu 2
L-Istati Membri għandhom japplikaw dan il-format għat-tagħrif li jikkonċerna s-sena ta' referenza 1996 u s-snin ta' wara.
Artikolu 3
Dan ir-Regolament għandu jidħol fis-seħħ fl-20 jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta' Diċembru 1998.